Arvet Väikmeri

Arvet Väikmeri (nimi ka Arved; 5. veebruar 1941 Iru vald, Harjumaa – 24. mai 2025) oli eesti poksija.  

Väikmeri poksis aastatel 1958–1965 Tallinna Tööjõureservides, tema treener oli Martin Linnamägi. Ta pidas 136 kohtumist ja võitis neist 123.

Väikmeri oli II keskkaalus (kuni 75 kg) Eesti NSV meister 1962. aastal. Ta osales kaks korda Eesti NSV – Soome sõpruskohtumisel ning kaotas oma kohtumise 1962. ja võitis oma kohtumise 1965. aastal.

Väikmeri sai Tööjõureservide üleliidulistel noorte meistrivõistlustel I keskkaalus (kuni 71 kg) esikoha (1960) ning täiskasvanute meistrivõistlustel II keskkaalus (kuni 75 kg) III koha (1965).

Kirjandus
Rein Pajur. "Poksi lugu". Tallinn 2009. Lk 412

Kategooria:Eesti poksijad
Kategooria:Sündinud 1941
Kategooria:Surnud 2025